
  PRIMORSKO-GORANSKA ŽUPANIJA

	

	ZAPISNIK SA SASTANKA

	


	Sazivač
	Ime i prezime
	Potpis

	
	Kristian Čarapić, v.r.
	


	Naziv sastanka:
	2. sjednica Županijskog Savjeta mladih


	1.
	Mjesto:
	Slogin kula 2, VI / 601
	Početak:
	18:05

	
	Dan i datum:
	Četvrtak, 23.01.2014
	Završetak:
	19:50


	2.
	Prisutni:
	1. Kristian Čarapić - predsjednik
2. Dajan Delić- zamjenik predsjednika
3. Todor Mrđen - član
4. Sandi Manestar - član
5. Ivana Crnković - član
6. Sandro Ladavac - član
7. Florian Stjepić - član
8. Petar Pipun - član
9. Kristian Skender - član
10. Petar Prpić- član
11. Darjan Buković - član
12. Sven Pal -gost
13. Aleksandar Šušnjar – gost
14. Anita Jovanović- ekonomski savjetnik II- UO za socijalnu politiku i mlade



	3.
	Odsutni:
	-



	4.
	Dnevni red:
	1. Usvajanje zapisnika sa konstituirajuće sjednice
2. Usvajanje „Poslovnika o radu“

3. Program rada Savjeta za 2014. godinu

4. Izvještaj sa konferencija Savjeta mladih

5. Razno



	Tijek izlaganja i rezultati sastanka


	Ad 1. Sažetak izlaganja i rasprave

	Predsjednik Savjeta Kristian Čarapić otvorio je sjednicu, te pozdravio sve prisutne.
Posebno se zahvalio gostima, studentima, koji su došli predstaviti Savjetu svoje aktivnosti kako bi se u doglednoj budućnosti uspostavila bolja suradnja sa Studentskim zborovima Sveučilišta u Rijeci, pružiti logističku, financijsku, organizacijsku ili bilo koju drugu vrstu pomoći.

Sven Pal i Aleksandar Šušnjar (predsjednik i zamjenik predsjednika Studentskog zbora Sveučilišta u Rijeci) predstavili su ukratko aktivnosti i projekte koji se provode na Sveučilištu i imaju javnu funkciju (Student day festival, suradnja sa Riječkim športskim sveučilišnim savezom, kazališne predstave, sudjelovanje na mnogim humanitarnim akcijama, te organizacija brojnih drugih projekata u suradnji sa studentskim udrugama).
Također su istaknuli da SZSuR ima namjeru održati i dalje tradiciju Studentskog dana, ali i pokrenuti nove projekte u narednom periodu, te tako potaknuti angažiranost studenata u aktivnostima izvan nastavnog programa.

Todor Mrđen je također predložio suradnju sa Studentskim zborom Veleučilišta u Rijeci.
Sandi Manestar je naglasio da je potrebno na vrijeme dobit hodograme u pismenom obliku (od Sveučilišta, škola, Vijeća učenika i ostalih) kako bi se mogli na vrijeme pripremiti i odlučiti u čemu sudjelovati i kako pomoći.
Aleksandar Šušnjar je obećao poslati sve datume za veće projekte na razini Sveučilišta koji su već poznati.
Zatim je, nakon što su gosti napustili sjednicu, predsjednik Savjeta predložio Dnevni red, koji je jednoglasno usvojen.

Zapisnik sa konstituirajuće sjednice, kojeg su putem e-maila primili svi članovi, također je jednoglasno usvojen.
Ad 1. Zaključak

Zadužena osoba

Rok

Zapisnik sa konstituirajuće sjednice jednoglasno je usvojen
- zatražiti hodogram aktivnosti za veće projekte na razini Sveučilišta
Kristian Čarapić
do iduće sjednice



	Ad 2. Sažetak izlaganja i rasprave

	Predsjednik Savjeta pročitao je sve prijedloge izmjene i dopune zadnjeg Poslovnika o radu koje je zaprimio putem e-maila, te je otvorio raspravu za daljnje prijedloge i primjedbe. Nakon što primjedbi i prijedloga novih izmjena nije bilo, Prijedlog je stavljen na glasovanje i jednoglasno je usvojen.
Ad 2. Zaključak

Zadužena osoba

Rok

Poslovnik o radu Savjeta za mlade PGŽ jednoglasno je usvojen (nalazi se u privitku)



	Ad 3. Sažetak izlaganja i rasprave

	Nakon što je otvorio 3. točku dnevnog reda, Plan rada Savjeta za 2014. godinu, Kristian Čarapić iznio je svoje prijedloge za uvrštavanje u Plan rada:

1. Suradnja sa studentskim predstavništima:

a) Suradnja sa SZSuR-om (Student Day Festival (a.k.a. Studentski dan) – 

pokroviteljstvo

b) Suradnja sa SZ Pravri (međunarodna konferencija povodom promocije zbornika radova studenata i nastavnika Pravnog fakulteta (pokroviteljstvo) i Ljetna škola prava djece (pokroviteljstvo))

c) Suradnja sa SZ VeleRi (stručni seminari (pokroviteljstva)

2. Suradnja sa studentskim udrugama (SM PGŽ kao vanjski suradnik Udruge svih studenata Primorsko-goranske županije)

3. Suradnja sa Vijećima učenika (organiziranje tribina na temu obrazovnog procesa, državne mature i sl.)

4. Suradnja sa lokalnim savjetima na području naše županije (Konferencija savjeta mladih PGŽ, te zajednički sastanak sa svim savjetima mladih na području PGŽ-a radi međusobne suradnje i njihova oživljavanja)

5. Aktivno uključivanje u rad Županijske skupštine (raspravljanje o temama koje su najavljene na Županijskoj skupštini, te podnošenje izvještaja o radu Županijskoj skupštini, što je i obveza Savjeta mladih jednom godišnje).

6. Predlaganje korištenja kulturno-povijesne baštine Primorsko goranske – županije u promidžbi iste, te u turizmu.
Ljetna škole prava djece bi se mogla održati u rujnu, a na nju bi se mogli pozvati izlagači iz regije, stručnjaci pravne struke koji bi govorili o pravima djece, vanjski suradnici… 
Posebno je istaknuo suradnju i zajednički sastanak sa svim savjetima mladih JLS zbog bolje komunikacije i oživljavanja savjeta mladih , rasprava o lokalnim problematikama i slično. Naglasio je i činjenicu da Savjet mladih PGŽ do sada još nije organizirao niti jednu Konferenciju, dok ih lokalni savjeti mladih redovito organiziraju. Svi članovi Savjeta složili su se da će u ovoj godini barem dvije Konferencije sazvati i pozvati predstavnike svih lokalnih savjeta u Primorsko-goranskoj županiji. 

Vezano uz lokalne savjete mladih, Sandi je predložio da se napravi evidencija svih savjeta koji još postoje, sa kontakt brojevima i imenom predsjednika Savjeta, a bilo bi dobro i saznati informacije zašto su se pojedini savjeti ugasili i koji su se novi oformili.

Darjan Buković izložio je svoju ideju vezanu za obnovljive izvore energije, odnosno izradu brošure kako bi se informirali svi srednjoškolci i ostali zainteresirani. Predložio je i da se mogućnosti i koristi obnovljivih izvora energije prezentiraju javnosti putem izlaganja samih proizvođača, pa bi trebalo pokušati pozvati neke od poznatih proizvođača (Petrokov-solarni paneli i fotonaponske ćelije, Dok ing- elektro automobil, Rimac automobil-sportski elektro automobil….) u suradnji i s podrškom od strane REA KVARNER i Primorsko-goranskom županijom.
Također je predložio i pomoć Centru za rehabilitaciju Rijeka u smislu proširivanja njihove akcije postavljanja kartonskih kutija za prikupljanje otpadnog papira u javnim ustanovama, pa bi se članovi Savjeta aktivirali u postavljanju kutija za otpadni papir u svim školama, fakultetima i drugim javnim ustanovama.
Ivana Crnković je istaknula informiranje o EU fondovima kao važnu i zanimljivu temu za mlade, pa je predložila da se pokuša organizirati seminar (odnosno tribina) na koji bi se moglo pozvati stručnjake, no prije bi se trebalo informirati tko se može uključiti ina koji način.
Također spominje i izviđanje mogućnosti organiziranja neke vrste sajma gdje bi nezaposleni mladi ljudi i studenti mogli predstaviti proizvode napravljeni u kućnoj radinosti.
Anita Jovanović istaknula je da Upravni odjel za socijalnu politiku i mlade tu može pružiti pomoć u organiziranju, jer su sličan sajam organizirali u ime Povjerenstva za ravnopravnost spolova, koji je isto u nadležnosti Odjela.
Petar Pipun nabrojao je još neke teme o kojima bi Savjet mogao raspraviti, kao što su nezaposlenost, odljev mozgova, praktično umjesto teoretskog izučavanja, usklađivanje obrazovnog sustava prema uzoru na najrazvijenije države i slično.
Petar Prpić predlaže organizaciju 5. party-a bez alkohola, koja se već tradicionalno održava svake godine u organizaciji srednjoškolaca.
Florian Stjepić predložio je organizaciju manjih sportskih manifestacija na riječkom Korzu radi promoviranja zdravog življenja, pa je tako istaknuo i sve popularniji street workout koji bi mogao biti dobra  promocija i Županije i Grada. Organizacija bi se mogla dogovoriti i u suradnji s gradskim Savjetom.
Svi prijedlozi su stavljeni na glasovanje i jednoglasno su prihvaćeni da se uvrste u Plan rada Savjeta mladih PGŽ za 2014. godinu.

Ad 3. Zaključak

Zadužena osoba

Rok

- izradit spisak svih savjeta JLS (mandat, predsjednik, kontakt broj)

- zatražiti spisak ustanova od Centra za rehabilitaciju Rijeka gdje su kartonske kutije za otpadni papir postavljene
- doznati sve detalje i informacije o predloženim aktivnostima i projektima uvrštenim u Plan rada, po mogućnosti razraditi plan kako i kada provesti aktivnosti
- napisati prijedlog Zaključka Župana za davanje pozitivnog mišljenja na Programa rada Savjeta, te sastaviti Prijedlog Odluke o davanju odobrenja na Program rada za 2014. za Županijsku Skupštinu 
Sandi Manestar
Dajan Delić
Anita Jovanović
Darjan Buković

Ivana Crnković

Petar Pipun

Florian Stjepić 

Todor Mrđen

Petar Prpić

Anita Jovanović
Kristian Čarapić
za iduću sjednicu
za iduću sjednicu
za iduću sjednicu

do 03.02.



	Ad 4. Sažetak izlaganja i rasprave

	Darjan Buković iznio je izvještaj sa 5. Konferencije savjeta mladih koja se održala u Zagrebu od 13.-15. prosinca 2013. godine, gdje je glavna tema bila okvir djelovanja Savjeta mladih, umrežavanje i bolja suradnja između savjeta mladih na području cijele zemlje, prijedlozi poboljšanja, poticanje cijeloživotnog obrazovanja, kreiranje stambene politike za mlade i druge aktualne teme.
Informirao je također članove Savjeta i o 4. Konferenciji mladih koja se održala u Čavlima 28. prosinca 2013. godine, na kojoj je bilo riječi o proračunu i modulu izračuna proračuna za mlade.

Sandi Manestar iznio je izvještaj sa održanog susreta savjeta mladih u Crikvenici 21. prosinca 2013. godine, gdje se govorilo o nasilju među mladima u školama, a na tu temu održano je i jednosatno predavanje.
Ad 4. Zaključak

Zadužena osoba

Rok




	Ad 5. Sažetak izlaganja i rasprave

	Pod zadnjom točkom dnevnog reda govorilo se o mogućnosti veće medijske popraćenosti samog rada Savjeta mladih PGŽ, kako bi se što više prezentirao rad Savjeta, stručne radionice koje bi se održavale, donacije koje bi se provele uz pomoć i angažman članova Savjeta i slično.
Kristian Čarapić je predložio i organiziranje tiskovnih konferencija kako bi se predstavio rad i plan djelovanja Savjeta i neki projekti koji se planiraju.

Sjednica je završena u 19:50.
Ad 5. Zaključak

Zadužena osoba

Rok




	Bilješke

	------


	Privitak

	· Evidencija prisustva na sjednici

· Poslovnik o radu


	Zapisnik

Sastavio:
	Ime i prezime
	Potpis

	
	Anita Jovanović, dipl.oec.
	


	Klasa:
	021-04/13-08/3

	Ur. Broj:
	2170/01-10/04-14-04


PAGE  
4

[image: image1]